section_heading: Radnja
paragraph_text: Radnja filma je smještena u 932.godinu kada kralj Arthur i njegovi vitezovi tragaju za Svetim gralom. Na tom putu susreću npr. crnog viteza koji čuva prijelaz preko mosta, na omanjem potoku. Crni vitez odbija se skloniti iako su mu obe ruke i noge otsječene. Poslije toga dolaze u selo, u kojem je upravo suđenje jednoj ženi optuženoj da je vještica. Jedan od svjedoka tvrdi da ga je ona pretvorila u vodenjaka. Sljedeće stajalište bio je dvorac iz kojeg ih Francuzi vrijeđaju i na njih katapultiraju kravu. Sir Bedevere predlaže gradnju ogromnog drvenog zeca i da se oni sakriju unutar njega, kao što su Grci učinili u Ilijadi kako bi osvojili utvrdu. Nakon što ga sagrade, ostavljaju ga pred vratima dvorca, međutim zaborave se sakriti u njega, te ga Francuzi katapultiraju na njih.